27/02/2015 | Administración LocalMunicipal
As Pontes de García Rodríguez
Secretaría
Aprobación definitiva da modificación do anexo I da Ordenanza pola que se determina a creación, modificación ou supresión de ficheiros de carácter persoal, para a creación do ficheiro vídeo vixilancia no edificio do Hexágono

Este concello conta coa ordenanza pola que se determina a creación, modificación ou supresión de ficheiros de carácter persoal, publicada integramente no Boletín Oficial da Provincia (BOP) nº 180, do 14/08/2009. O Pleno do Concello, en sesión que tivo lugar o 28/11/2014, aprobou inicialmente a modificación do seu anexo I, relativo á creación de vídeo vixilancia no edificio do Hexágono. Este acordo foi sometido a información pública, mediante a súa publicación no taboleiro de anuncios da Casa do Concello e mais no Boletín Oficial da Provincia (BOP) nº 235, do 09/12/2014. Durante o prazo de información pública non se presentou ningunha alegación, como acredita o certificado do oficial maior, de data 19/02/2015, polo que segundo dispón o artigo 49 da Lei 7/1985, do 2 de abril, reguladora das bases de réxime local (LRBRL), enténdese definitivamente adoptado o acordo ata entón provisional. Logo de transcorrido o prazo previsto no artigo 65.2 da LRBRL, sen que a Administración do Estado e da Comunidade Autónoma formulasen ningún tipo de requirimento, e en cumprimento do previsto no artigo 70.2 da expresada lei, publícase o texto da dita modificación, que entrará en vigor o mesmo día da súa publicación. De conformidade co establecido no artigo 46, en relación co 10.1. b), ambos os dous da Lei 29/1998, do 31 de xullo, reguladora da xurisdición contencioso-administrativa, contra o indicado acordo de aprobación da modificación da Ordenanza os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio no Boletín Oficial da Provincia da Coruña (BOP). Poderán, así mesmo, interpor calquera outro recurso que estimen procedente ou conveniente. O texto íntegro da modificación aprobado con carácter definitivo, é o seguinte: “NOME DO FICHEIRO: “Vídeo vixilancia do Edificio do Hexágono” a) Finalidade e usos previstos do ficheiro: Captación e tratamento de imaxes do edificio denominado Hexágono da Fraga, sito no Concello das Pontes de García Rodríguez, coa finalidade de garantir a protección do edificio e os seus accesos, evitar a causación de danos e manter a seguridade cidadá. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Cidadáns en xeral. c) Procedemento de recollida de datos: Os datos obteranse por medio de vídeo cámaras fixas de vixilancia durante as 24 horas do día. d) Procedencia do ficheiro: O interesado. e) Estrutura básica do ficheiro e tipo de datos: Imaxes. f) Cesións de datos de carácter persoal e transferencias de datos a países terceiros: non hai cesión, agás no disposto no artigo 11 da Lei Orgánica 15/1999, de protección de datos de carácter persoal no artigo 10 do Real Decreto 1720/2007, do 21 de decembro, e no artigo 8.1 da Lei Orgánica 4/1997, do 04 de agosto, polo que se regula a utilización de vídeo cámaras polas Forzas e Corpos de Seguridade en lugares públicos. g) Órgano responsable do ficheiro: O alcalde do Concello das Pontes de García Rodríguez; dito ficheiro manterase, conservarase e actualizarase polos axentes da Policía Local. h) Dereitos de acceso, rectificación, cancelación e oposición: Concello das Pontes. Parque municipal, s/n. i) Sistema de tratamento: Mixto (visión e/ou gravación). j) Nivel de protección: As medidas de seguridade para este ficheiro son de carácter básico. k) Este ficheiro rexerase polas disposicións xerais e instrucións que se detallan para este e estará sometido, en todo caso, ás normas legais e regulamentarias de superior rango que lle sexan aplicables e, en particular, na Lei Orgánica 4/1997, do 04 de agosto, polo que se regula a utilización de vídeo cámaras polas Forzas e Corpos de Seguridade en lugares públicos e no Real Decreto 596/1999, do 16 de abril, se aproba o Regulamento de desenvolvemento e execución da citada lei orgánica”. As Pontes de García Rodríguez, 19 de febreiro de 2015. Amalia Jesus Loreto Iciarra Dudau